Ego Guillelmus, comes Nivernensis, notitiæ præsentium et futurorum tradere curavi quod querela fuit agitata inter me et domnum Arduinum, abbatem S. Germani Autissiodorensis, de filiis vel heredibus Garini, qui cognominabatur Bibe-Sanitatem. Ego autem, cum diligenter inquisissem de jure B. Germani vel meo, quicquid in eis requirebam totum donavi et guerpivi Deo et Beato Germano, pro salute anime mee et antecessorum meorum; laudantibus et consentientibus uxore mea Yda, et filio meo Guillelmo, jam milite. Hujus rei testes sunt: magister Stephanus de Puntis, clericus meus, cum aliis qui nominantur in carta; ex parte domni abbatis: Stephanus, celerarius Sancti-Stephani, et ceteri qui similiter nominantur in carta. Actum est hoc, anno ab Incarnatione Domini Mº Cº Lº IXº, Adriano papa presidente; Ludovico, rege Francorum, Henrico, Trecensium comite; Alano, pontifice Autisiodorensi.